Odense Adresse-Contoirs Efterretninger, 1846-07-20
Fædrelandet. Offentlige Foranstaltninger. Den allernaadigste Bekjendtgjørelse til de roeskildske Stænder, angaaende Resultaterne af deres i Mødet 1844 afgivne Betænkninger og indgivne Andragender er dateret den 10 Juli. Af Meddelelsen angaaende de i forrige Session forelagte Lovudkasts Skjæbne udhæve vi her, at Hs. Maj. har fundet sig anlediget til at lade de Bestemmelser, under hvilke den almindelige Værnepligt paa den hensigtsmæssigste Maade kan gjennemføres, underkaste en yderligere Prøvelse, og at et nyt Lovudkast angaaende denne Gjenstand kan imødesees efter Tilendebringelsen af de til den Ende fornødne Arbeider, hvis muligste Fremskyndelse Hs. Maj. allernaadigst har paabudet, samt at en ny til de nærværende Tidsforhold svarende Militair-, Straffe= og Disciplinair=Lov vil udkomme, forinden den almindelige Værnepligt træder i Kraft. Betræffende Udkastet til en Anordning om Trykkefriheden, da har Hs. Maj. fundet sig foranlediget til igjen at lade samme forelægge for de jydske Stænder til Betænkning, forinden Bestemmelse om dens Emanation som Lov tages, idet der tillige henvises til de i Pl. 3 Juni d. A. tilstaaede midlertidige Lempelser. Af de øvrige Punkter kunne fremdeles anføres: "Statens Pensionsliste, der ved de foretagne omfattende Personal=Reductioner betydeligt var stegen, er i de 3 sidste Aar igjen gaaet ned med omtrent 100,000 Rbd. og vil saaledes efterhaanden endvidere synke og komme til den normerede Størrelse. Renterne af Statsgjelden ere alene i de 5 Aar fra 1841 nedbragte med over 250,000 Rbd. aarlig og Kapitalen med over 7 Millioner Rigsbankdaler, medens tillige den fulde Kapitalgodtgjørelse af over 2,300,000 Rbd. for afstaaet Toldfrihed i Hertugdømmerne er betalt enten directe, eller, forsaavidt en Deel af den endnu henstaaer blandt Statsgjelden, ved extraordinaire Afdrag paa denne, og medens ved Siden deraf betydelige Summer extraordinairt ere udredte til Communicationens, Handelens og Skibsfartens Lettelse, samt til flere almeengavnlige Foretagen ders Fremme, og Finantsernes Reservefond, der danner en strax eller let disponibel Ressource, dersom uforudseelige Begivenheder, der kræve større finantsielle Anstrængelser, skulde møde, tillige er voxet til henved 6 Millioner Rigsbankdaler, Alt uagtet Vi til samme Tid have nedsat Jndførselstolden paa mange Gjenstande, lettet Udførselstolden, nedsat Lastepengene af Kjøbenhavns indenrigske Slibsfart, modereret Sund= og Strøm tolden, indskrænket Tallotteriets Trækninger, eftergivet Procentskatten, og paa flere Maader søgt at lette de offentlige Byrder, samt uagtet Vi, samtidigt dermed, fremdeles aarligen have ladet en stor Deel af Landskatten være krævet, foruden at en anden betydelig Deel af samme endnu anvendes til at opfylde Finantsernes Forpligtelse mod Nationalbanken. - Med Hensyn til det af Vore troe Stænder i 1840 allerunderdanigst indgivne Andragende om en Forandring i Kirke- og Underviisningsvæsenets Overbestyrelse ville Vi allernaadigst have Dem meddeelt, at Vi, efter at denne Sag atter har været Os foredraget til endelig allerhøieste Resolution, have, i Henhold til hvad Vi allerede i Vor allerhøieste Bekjendtgjørelse af 4 Juli 1842 have udtalt angaaende de Betænkeligheder og praktiske Vanskeligheder, der ere forbundne med en Afsondring af Overbestyrelsen for Kirke- og Underviisningsvæsenet fra Bestyrelsen af de øvrige borgerlige og communale Forhold, hvormed samme komme i idelig Berøring, ikke for Tiden fundet Os allernaadigst foranledigede til at gjøre nogen Forandring i de i foranførte Henseende gjeldende Bestemmelser. Dog have Vi allernaadigst bifaldet, at Vort Cancellies Overbestyrelse, forsaavidt Skolevæsenet angaaer ikkun skal omfatte de communale Skoler, Friskoler og Borgerskoler, der enten ganske eller tildeels bestaae ved Ligning paa Communens Beboere, hvorimod de øvrige offentlige Skoler, der have høiere Underviisning til Gjenstand, hvad enten de bestaae ved særegne dertil henlagte Fonds eller tillige ved et engang for alle særligt bestemt aarligt Bidrag af vedkommende Commune, skulle henlægges under Vor Direction for Universitetet og de lærde Skoler. Angaaende Gjennemførelsen heraf have Vi paalagt Vort Cancellie at correspondere med nysnævnte Direction, ligesom Vi fremdeles have paalagt Cancelliet, efter foregaaende Underhandling med denne, at indkomme med nærmere allerunderdanigst Forslag om, hvorledes Tilsynet med de private Skoler kunde ordnes efter lignende Hensyn til den Grad af Underviisning, som meddeles i samme. - Da det af Vort Cancellie er Os allerunderdanigst foredraget, at der ogsaa i den Tid, der er forløbet, siden Vi afgave Vor allerhøieste Resolution angaaende det Vore Stænder i 1842 forelagte Udkast til en Plakat, indeholdende Bestemmelser til at sikkre geistlige Embedsmænd for Tab ved Høitidsofferets ubillige Forringelse, er indkommet en Mængde Klager fra Offerberettigede over, at der enten er ydet dem et upassende Offer, eller at Enkelte endog aldeles Jntet have offret, og det saaledes ikke er at vente, at Erkjendelsen af de Offerberettigedes retfærdige og billige Krav vil gjøre sig gjeldende i den Grad, at de derved kunne være betryggede, have Vi besluttet paa ny at sætte denne Sag under Vore Stænders Overveielse, og vil derfor det omhandlede Udkast atter, dog med nogle Forandringer blive Dem forelagt.